
‘‘నేను తమిళంలో చేసిన దాదాపు ప్రతి సినిమా తెలుగులో అనువాద రూపంలో వచ్చింది. ప్రతిసారీ తమిళంలో కంటే తెలుగులో పాటలు బాగా ఉన్నాయనే పేరు వచ్చింది. ఇప్పుడు ఈ సినిమా పాటలను సీతారామశాస్త్రి గారు రాసిన విధానం కూడా అలాగే ఉంది. ‘బాహుబలి’ లాంటి సినిమాలతో ఇవాళ తెలుగు సినిమా ఎదిగిన విధానం చూసి గర్వంగా ఫీలవుతున్నా. ఏడాదికి నాలుగు ‘బాహుబలి’ లాంటి సినిమాలు రావాలని కోరుకుంటున్నా. మణిరత్నం నాకు సోదరుడు, మార్గదర్శకుడు, స్ఫూర్తిప్రదాత’’ అన్నారు ఆస్కార విజేత, ప్రఖ్యాత సంగీతకారుడు ఎ.ఆర్. రెహమాన్. మణిరత్నం దర్శకత్వంలో ఆయన సంగీతం సమకూర్చిన ‘చెలియా’ సినిమా పాటలు విడుదలయ్యాయి. కార్తీ, అదితీరావ్ హైదరి జంటగా నటించిన ఈ చిత్రాన్ని మద్రాస్ టాకీస్ నిర్మించగా, శ్రీ వెంకటేశ్వర క్రియేషన్స్ పతాకంపై దిల్ రాజు సమర్పిస్తున్నారు. మంగళవారం హైదరాబాద్లో జరిగిన ఆడియో వేడుకలో గీత రచయిత సీతారామశాస్త్రి ఆడియో సీడీలను ఆవిష్కరించి, తొలి ప్రతిని రెహమాన్కు అందజేశారు. సీతారామశాస్త్రి మాట్లాడుతూ ‘‘ఈ చిత్రానికి పాటలు రాయడంలో మణిరత్నంగారు పూర్తి స్వేచ్ఛనిచ్చారు. రెహమాన్ కేవలం మ్యూజిక్ డైరెక్టర్. దానికంటే ఇంకో స్థాయిపైన ఉండే వ్యక్తి. నేను తమిళ పాటల్ని అనువదించలేదు. అనుసృజన చేశాను. ఇందులో ‘మంచు ఆమని’ అనే పద బంధం ఉపయోగించాను. నాకు ఏడాదికో పాటనైనా ఇవ్వమని రెహమాన్ ను రిక్వెస్ట్ చేస్తున్నా’’ అన్నారు. తాను హైదరాబాద్లోనే పుట్టాననీ, ఈ సినిమాకు డ్రీమ్ టీమ్తో పని చేశాననీ అదితి అన్నారు. కార్తీ మాట్లాడుతూ ‘‘ఈ చిత్రానికి పనిచేస్తుంటే మళ్లీ స్కూల్కు వెళ్లినట్లుగా అనిపించింది. ‘చెలియా’ నాకు స్పెషల్ ఫిల్మ్’’ అన్నారు. ఈ వేడుకలో నటి సుహాసిని, దర్శకుడు వంశీ పైడిపల్లి కూడా పాల్గొన్నారు. మణిరత్నం మాట్లాడుతూ ‘‘హైదరాబాద్కు వచ్చిన ప్రతిసారీ తెలుగులో మాట్లాడాలని అనుకుంటా. అది జరగదు. అందుకే ఈ సారి నా తెలుగు టీచర్, నా భార్యామణి, మణి భార్య.. సుహాసినిని తీసుకొచ్చాను. ఎయిర్ఫోర్స్ బ్యాక్డ్రాప్, అస్వాభావికమైన కార్తీ, అందమైన అదితితో మీ కోసం ‘చెలియా’ను తీశాను. ఈ సినిమాకు రెండు బలమైన స్తంభాలు.. ఎ.ఆర్. రెహమాన్, సీతారామశాస్త్రి. మా సినిమా, మా సంగీతం దిల్ రాజు చేతిలో భద్రంగా ఉంది’’ అని చెప్పారు.

‘‘nenu tamilamlo chesina daadaapu prati sinima telugulo anuvaada roopamlo vachindi. pratisaarii tamilamlo kante telugulo paatalu baga unnayane paeru vachindi. ippudu ee sinima paatalanu siitaaraamasaastri gaaru raasina vidhaanam kuudaa alaage undi. ‘bahubali’ lanti cinimaalatoe ivaala telugu sinima edigina vidhaanam chusi garvamgaa pheelavutunna. edaadiki naalugu ‘bahubali’ lanti cinimaalu ravalani korukuntunna. maniratnam naaku sodarudu, maargadarsakudu, sphuurtipradaata’’ annaru askara vijeta, prakhyaata sangeetakaarudu e.ar. rehaman. maniratnam darsakatvamlo aayana sangeetam samakuurchina ‘chelia’ sinima paatalu vidudalayyaayi. kaartii, aditiirav haidari jantagaa natinchina ee chitraanni madras tackies nirminchagaa, shree venkateshwara criations pataakampai dil raju samarpistunnaaru. mangalavaaram hyderabadlo jarigina audio vedukalo geetha rachayita siitaaraamasaastri audio seedeelanu aavishkarinchi, toli pratini rehamaanku andajesaaru. siitaaraamasaastri maatlaadutuu ‘‘ee chitraaniki paatalu raayadamlo maniratnamgaaru puurti swechchanichaaru. rehaman kevalam music director. daanikante inko sthaayipaina unde vyakti. nenu tamila paatalni anuvadinchaledu. anusrujana cheshaanu. indulo ‘manchu aamani’ ane pada bandham upayoginchaanu. naaku edadiko patanaina ivvamani rehaman nu reckwest chestunna’’ annaru. taanu hyderabadlone puttanani, ee sinimaaku dream teamtho pani chesanani aditi annaru. kaartii maatlaadutuu ‘‘ee chitraaniki panichestunte malli schoolku vellinatlugaa anipinchindi. ‘chelia’ naaku speshal fillm’’ annaru. ee vedukalo nati suhasini, darsakudu vamshee paidipalli kuudaa paalgonnaaru. maniratnam maatlaadutuu ‘‘hyderabadku vachina pratisaarii telugulo matladalani anukunta. adhi jaragadu. anduke ee saari naa telugu teacher, naa bhaaryaamani, mani bharya.. suhasinini teesukochanu. airfors backdrop, aswaabhaavikamaina kaartii, andamaina aditito mee kosam ‘chelia’nu teesaanu. ee sinimaaku rendu balamaina stambhaalu.. e.ar. rehaman, siitaaraamasaastri. maa sinima, maa sangeetam dil raju chetilo bhadramgaa undi’’ ani cheppaaru.